《题慧山》
宋代·蒋重珍

龙山慧山两山云，出能为雨入为晴。
云山之气有敛散，敛散之为斯为神。
我庐山下为小隐，云为动兮山为静。
悠然而出物之泽，屹然而峙地之镇。
我见云山善与俱，云山无情不见余。
我比云山多此见，不如一似云山无。

作者简介：宋常州无锡人，字良贵，学者称一梅先生。宁宗嘉定十六年进士第一。签判建康军。为宗绍定二年，召入对，迁秘书省正字。进《为君难》六箴，授秘书郎兼庄文府教授、崇政殿说书。迁著作佐郎。反对丞相出师关洛。以集英殿修撰知安吉州，三辞不许。寻诏守刑部侍郎致仕。卒谥忠文。